“เดมเลอร์ เอจี” ปลดพนักงาน 1,200 คน หลังยอดขายตกต่ำ
"เดมเลอร์ เอจี" ปลดพนักงาน 1,200 คน หลังยอดขายตกต่ำ
7 มิ.ย. 2559

เดมเลอร์ เอจี (Daimler AG) เปิดเผยว่า จะปลดพนักงาน 1,200 คน ในโรงงาน 3 แห่ง ซึ่งอยู่ในสหรัฐ และอีก 1 แห่งในเม็กซิโก เนื่องจากได้รับผลกระทบจากอุปสงค์รถบรรทุกเพื่อการพาณิชย์ที่ร่วงลง
อนึ่งก่อนหน้านี้ บริษัทได้ประกาศปลดพนักงานไปเมื่อเดือน ก.พ. โดยจะปลดพนักงานจำนวนมากทางตอนเหนือของรัฐแคโรไลนา ซึ่งพนักงาน 600 คนที่โรงงานผลิต ซึ่งตั้งอยู่ในเมืองเมาท์ ฮอลลี จะถูกปลดจากตำแหน่งภายในวันที่ 1 ก.ค. รวมถึงพนักงาน 200 คนในแกสโตเนียด้วย คิดเป็นสัดส่วน 41% และ 15% ของพนักงานทางตอนเหนือของรัฐแคโรไลนาตามลำดับ 
ทั้งนี้ เมื่อเดือนก.พ. ที่ผ่านมา เดมเลอร์ได้ปลดพนักงานไปแล้วจำนวน 700 คน จากโรงงานในเมืองเมาท์ ฮอลลี ซึ่งเป็นศูนย์ผลิตรถบรรทุกขนาดกลาง